da en da nl ca da da de es da en da da da da da da da da da da da da da da da da da da sv da da da da da da da da da da da da da da da da da de da da en en en en en en da en en da da da da da it da da da da da de da da da da da da da da da da da da da nl da en da da es nl da
Midtjyske virksomheder har modtaget over 80 mio. til udviklingsaktiviteter | Erhvervshus Midtjylland
12.8.2022 06:00:00 CEST | Erhvervshus Midtjylland
Mere end 700 midtjyske virksomheder har allerede i år modtaget mere end kr. 80 mio. i medfinansiering fra de programmer, som Erhvervshus Midtjylland er indgangsvinkel til – og flere muligheder for at ansøge om tilskud venter i efteråret.
Det ser ud til at blive et år, hvor de midtjyske virksomheder i den grad sætter gang i udviklingsprojekter med hjælp fra Erhvervshus Midtjylland.
Mere end 700 virksomheder har i løbet af årets første seks måneder modtaget mere end 80 mio. i medfinansiering til udviklingsprojekter. Emnerne for udviklingsprojekterne hos virksomhederne spænder bredt lige fra automatisering, digital sikkerhed, e-handel til grøn omstilling og internationalisering.
Allerede i løbet af de første seks måneder af 2022 har næsten 3.000 iværksættere og virksomheder også gjort brug af Erhvervshusets vejledning, hvoraf ca. halvdelen har modtaget individuel vejledning, og ca. halvdelen har deltaget i kollektive aktiviteter såsom webinarer og workshops:
”Det vidner både om en rigtig god efterspørgsel hos vores målgruppe og om et meget hørt aktivitetsniveau. Der sker meget lige nu på både det grønne område og i forhold til digitalisering og internationalisering og her har vi i første halvår af 2022 haft nogle meget attraktive tilbud, der har ramt efterspørgslen hos virksomhederne. Vi har været meget opsøgende overfor vores målgruppe, da vi selvfølgelig ønsker at flest mulige midtjyske virksomheder får del i midlerne – og det ser ud til, at det er lykkes ”, siger Erik Krarup, direktør i Erhvervshus Midtjylland.
Mindre CO2-aftryk skal klæde Wernerfelt på til fremtiden.
En af de virksomheder, der i år både har fået vejledning gennem Erhvervshus Midtjylland og tilskud til bl.a. grøn omstilling gennem Virksomhedsprogrammet er tekstilproducenten Wernerfelt fra Grenaa i Norddjurs.
Her mener salgsdirektør Kristian Nør nemlig, at grøn omstilling er en omfattende og tidskrævende proces, men absolut nødvendig.
Virksomheden, der har 10 ansatte i Grenaa plus sælgere rundt i Europa, får fremstillet metervarer til arbejdstøj i Østen. Deres kollektion tæller op til 120 forskellige kvaliteter, som produceres til brands i Europa og Asien:
”Certificeringer er vejen frem, og med hjælp fra Erhvervshus Midtjylland satser vi på miljøcertificeringen EU-blomsten og er godt i gang”, siger Kristian Nør.
Salgsdirektøren sætter stor pris på sparring fra Erhvervshus Midtjylland, og det var et møde med virksomhedskonsulent Jannie Mejer, som åbnede Kristian Nørs øjne for mulighederne i SMV:Grøn.
”Både branchen og lovgiverne forventer mere grønne og bæredygtige produkter, og at det samlede CO2 aftryk bliver mindst muligt”, understreger Kristian Nør og fortsætter:
”Især fra de skandinaviske lande og Benelux oplever vi markant større efterspørgsel efter bæredygtige metervarer. Og med SMV:Grøn kan vi bedre og hurtigere tilpasse os kundernes efterspørgsel. Samtidig får vi en håndgribelig proces, frem for at vi famler i blinde”.
SMV:Grøn giver bl.a. tilskud til at hyre en privat rådgiver, som kan beregne virksomhedens CO2 aftryk.
Wernerfelt er godt i gang med omstillingen og opretter en ny, grøn linje med 10-15 kvaliteter, som bliver certificeret i første omgang.
Samtidig tilegner virksomheden sig kompetencer, så den fremover kan gennemføre CO2- beregninger selv:
”Med EU-blomsten på den grønne linje vil vi stå stærkere salgsmæssigt. Det betyder forhåbentlig, at vi kan ramme nye kunder og nye markeder. Samtidig går det fint i tråd med FN´s verdensmål samt Danmarks og EU´s 2030 klimamål”, siger Kristian Nør.
Det er anden gang, Wernerfelt drager fordele af Erhvervshus Midtjylland, men slet ikke sidste, påpeger salgsdirektøren:
”En ting er det økonomiske tilskud. Noget helt andet er den sparring vi kan få med kompetente personer, som gør det lettere at nå de mål, vi har sat os”.
I sensommeren 2021 påbegyndtes udmøntningen af et landsdækkende virksomhedsprogram finansieret af EU-REACT midler. Programmet har samlet 600 millioner til udmøntning, og virksomheder kan søge tilskud til digitalisering, grøn omstilling, eksportaktiviteter samt kompetenceudvikling og indkøb af konkret teknologi, produktionsudstyr og software.
En status fra juni måned viser, at midtjyske virksomheder siden sensommeren 2021 og frem til juni i år har modtaget kr. 129 mio. fra Virksomhedsprogrammet - ud af i alt 378 mio. kr. bevilliget på landsplan.
I den kommende tid åbnes der for ansøgningsrunder til følgende dele af virksomhedsprogrammet:
SMV:Vækstpilot: indeholder mulighed for ansættelse af en ledig vækstpilot (lige fra en faglært til en højtuddannet) Vækstpiloten ansættes i 6 mdr. på ordinære vilkår - virksomheden får dækket 50 pct. af omkostninger (dog max. 15.000 kr./mdr.).
Åben for ansøgning løbende.
SMV:Digital: indeholder tilskudsvouchers til køb af rådgivning omkring digital omstilling. Desuden indeholder programmet en række kompetenceudviklingsmuligheder samt mulighed for tilskud til investering i udstyr, maskiner, software mv. Tilskudsvouchers op til 250.000 kr.
Åbner for ansøgning 29. august, 12. september, 13. september, 3. oktober og 10. oktober.
SMV:Grøn: indeholder vouchers til rådgivning, kompetenceudvikling og investeringer i udstyr, maskiner mv. som understøtter jeres grønne udvikling. Tilskudsvouchers op til 150.000 kr.
Åbener for ansøgning fra 12.-16. september.
SMV:Eksport: indeholder tilskud til certificering, til intern projektløn, til rådgivning om f.eks. markedsanalyser og salgsmaterialer, til messeaktivitet og til kurser. Tilskudsvouchers på op til 250.000 kr.
Åbner for ansøgning fra 15.-22. august.
På Virksomhedsprogrammet hjemmeside kan man læse mere om nye ansøgningsrunder og krav til de forskellige spor.
Læs mere om Virksomhedsprogrammet her
Erik Krarup, direktør i Erhvervshus Midtjylland
Læs mere om Erhvervshus Midtjylland
Læs mere om Virksomhedsprogrammet
Information om Erhvervshus Midtjylland
I Erhvervshus Midtjylland hjælper vi iværksættere i gang og virksomheder med at udvikle sig. Det gør vi ved at få sat struktur på deres muligheder og fremtid. Vi yder specialiseret erhvervsservice i forbindelse med opstart, udvikling og konsolidering.
Ring på 70220076 eller book et møde med en konsulent her
Følg pressemeddelelser fra Erhvervshus Midtjylland
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Erhvervshus Midtjylland
Erhvervslivet i Midtjylland vækster mere end i resten af landet og digitaliserer derudad6.9.2022 06:00:00 CEST | Pressemeddelelse
Region Midtjylland har den højeste andel af vækstvirksomheder og virksomhederne er gode til at tage nye teknologier til sig. Det viser en ny rapport fra Erhvervshus Midtjylland.
Cybersikkerhed for sjov…?22.8.2022 10:42:16 CEST | Pressemeddelelse
5. oktober går Erhvervshus Midtjylland og Industriens Fond sammen med datagidselsforhandler Michael Andersen nye, underholdende veje for at styrke cybersikkerheden i de midtjyske SMV’er. Journalist og entertainer Anders Lund Madsen vil styre slagets gang som moderator.
10 støtteordninger til udviklingsprojekter, du burde se nærmere på hen over sommeren14.7.2022 13:31:39 CEST | Pressemeddelelse
Sommeren er over os, og der er måske lidt tid til, at tankerne kan få frit løb om din virksomheds udviklingsmuligheder. Vi har samlet en række interessante ordninger og tilskudspuljer, som kan sætte turbo på dine projekter.
To lokale virksomheder er frontfigurer i landsdækkende kampagne for det succesfulde SMV:Digital program11.6.2022 06:30:00 CEST | Pressemeddelelse
Brodersens og Fibo Intercon har begge sat turbo på deres digitale omstilling med hjælp fra det landsdækkende program SMV:Digital. Begge virksomheder har fået bevilliget tilskud af flere omgange og er nu frontfigurer i reklamefilm, som skal inspirere andre virksomheder.
De midtjyske virksomheders grønne ambitioner er helt i top6.4.2022 08:55:53 CEST | Pressemeddelelse
Hele 40 procent af de bevilligede midler fra det grønne spor i det store Virksomhedsprogram – som i alt omfatter initiativer for 600 millioner kroner fra EU - er foreløbigt havnet hos virksomheder i Midtjylland, der nu sætter turbo på deres grønne projekter.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022